На 20 май четата на Скендеров е открита в планината Круша и води еднодневно сражения с гръцка войска и андарти, които дават трима загинали войници и девет андарти. На 3 юли под Алиботуш Михаил Скендеров отново води бой с гръцки части, които дават двама убити и трима ранени. След тези две сражения гръцкият печат обвинява България, а властите арестуват 120 българи, които са затворени в Солун, Сяр и по островите с обвинението „поддържат ВМРО, която се бори за откъсване на Егейска Македония от Гърция“. Властите твърдят, че са разкрили комитетска мрежа в българските села около Кавала, в която членували дори и бежанци от Мала Азия, подкрепящи идеята за автономия на Македония.